ΝΕΔΗΣΥ

ΣΥΝΑΝΤΗΣΗ ΑΛΛΑΞΕ ΤΟ 2021 | ΛΕΥΚΩΣΙΑ
2017-02-28 19:00 - 20:00 UTC | ΛΕΥΚΩΣΙΑ, ΛΕΥΚΩΣΙΑ, ΛΕΥΚΩΣΙΑ, Cyprus
Η προεκλογική πρωτοβουλία «Άλλαξε το 2021», κατέγραψε τις προτάσεις και την στρατηγική της ΝΕΔΗΣΥ για την Τοπική Αυτοδιοίκηση. Αποτελεί σήμερα βάση για συζήτηση και συνεργασία με όσους επιθυμούν να βρεθούν στο πλάι των νέων.
Έχει ως κύριους άξονες λειτουργίας την κωδικοποίηση βασικών πολιτικών θέσεων για την παράταξη μας, την κατάθεση προτάσεων που αφορούν την τοπική αυτοδιοίκηση καθώς και δέσμευση σε θεμελιώδη ηθικά ζητήματα που αφορούν τη χρηστή διοίκηση και τη διαφάνεια. Επιπλέον, μέσω δράσεων που περιγράφει φιλοδοξεί να συνεισφέρει ποσό ύψους €100.000 στις τοπικές κοινωνίες μέσω ποικίλων δραστηριοτήτων.
Το Πρόγραμμα αποτελεί ένα αμφίδρομο δίαυλο επικοινωνίας και συνεργασίας μεταξύ της Νεολαίας και των ανθρώπων που την εκπροσωπούν στην Τοπική Αυτοδιοίκηση. Στη βάση ούτε των ηλικιών ούτε και των προσωπικών προτιμήσεων, αλλά ξεκάθαρων θέσεων και πολιτικής συναντίληψης.
Η Νεολαία του Δημοκρατικού Συναγερμού ανακοινώνει την έναρξη των συναντήσεων του προγράμματος. Οι συμμετέχοντες θα συνυπογράψουν την Χάρτα Συνεργασίας, λαμβάνοντας την υποχρέωση να παραμείνουν συνεπής στην στήριξη βασικών αρχών και πολιτικών προτάσεων της παράταξης μας. Προτάσεις που αφορούν τον περιορισμό θητειών, την σύγκρουση συμφερόντων και την διαφάνεια.
Αντικείμενο των συναντήσεων θα είναι η ανάλυση και επεξεργασία της δέσμης Προτάσεων για την Τοπική Αυτοδιοίκηση, η κατάθεση ολοκληρωμένων προτάσεων και η υλοποίηση των δραστηριοτήτων.

ΣΥΝΑΝΤΗΣΗ ΑΛΛΑΞΕ ΤΟ 2021 | ΛΑΡΝΑΚΑ
2017-02-23 19:00 - 20:00 | ΛΑΡΝΑΚΑ, ΛΑΡΝΑΚΑ, ΛΑΡΝΑΚΑ, Cyprus

ΣΥΝΑΝΤΗΣΗ ΑΛΛΑΞΕ ΤΟ 2021 | AMΜΟΧΩΣΤΟΣ
2017-02-20 19:00 - 20:00 | ΑΜΜΟΧΩΣΤΟΣ, ΑΜΜΟΧΩΣΤΟΣ, ΑΜΜΟΧΩΣΤΟΣ, Cyprus

1η ΠΟΛΙΤΙΚΗ ΑΚΑΔΗΜΙΑ-ΙΔΡΥΜΑ ΚΟΝΡΑΝΤ ΑΝΤΕΝΑΟΥΕΡ- ΙΝΣΤΙΤΟΥΤΟ ΓΛΑΥΚΟΣ ΚΛΗΡΙΔΗΣ
2017-02-17 17:30 - 2017-02-19 15:00 | ΛΕΥΚΩΣΙΑ, ΛΕΥΚΩΣΙΑ, ΛΕΥΚΩΣΙΑ, Cyprus
H Πολιτική Ακαδημία του Ιδρύματος Κonrad Adenauer έχει ως σκοπό να αναπτύξει τις γνώσεις και τις δεξιότητες των νέων ανθρώπων που ασχολούνται ήδη ή θέλουν να ασχοληθούν με την πολιτική, τις πολιτικές νεολαίες, την τοπική αυτοδιοίκηση, καθώς και την κοινωνία των πολιτών.
Μέσω της Πολιτικής Ακαδημίας οι συμμετέχοντες θα έχουν την ευκαιρία να επεκτείνουν τις γνώσεις τους πάνω στο πολύπλοκο πολιτικό, κοινωνικό και οικονομικό περιβάλλον της Ευρωπαϊκής Ένωσης και να εξοικειωθούν με τις αξίες της Ευρωπαϊκής κεντροδεξιάς. Στόχος της Πολιτικής Ακαδημίας είναι να παρέχει στους συμμετέχοντες τις θεωρητικές και πρακτικές γνώσεις που χρειάζονται για να διαμορφώσουν ή να ενισχύσουν την πολιτική τους επιχειρηματολογία.
Η πρόσκληση για αιτήσεις αφορά νέους και νέες έως 35 ετών από την Kύπρο, με καλή γνώση της αγγλικής και της ελληνικής γλώσσας, με ενεργή συμμετοχή στην πολιτική ζωή ή την κοινωνία των πολιτών, καθώς και με ένα έντονο ενδιαφέρον για θέματα ευρωπαϊκής πολιτικής. Θα δοθούν πιστοποιητικά συμμετοχής.
Για να κάνετε αίτηση παρακαλούμε συμπληρώστε τη σχετική φόρμα και στείλτε την έως τις 25 Iανουαρίου 2017 στο e-mail: Jeroen.Kohls@kas.de. Για περισσότερες πληροφορίες, απευθυνθείτε στο ίδιο e-mail.
Για περισσότερες πληροφορίες σχετικά με το Ίδρυμα Konrad Adenauer και τις δραστηριότητές του στην Ελλάδα μπορείτε να επισκεφθείτε την ιστοσελίδα μας. Η Πολιτική Ακαδημία του Ιδρύματος Konrad Adenauer στα Χανιά της Κρήτης διοργανώνεται με την υποστήριξη του Ινστιτούτου Γλαύκος Κληρίδης.

ΕΘΝΙΚΟ ΜΝΗΜΟΣΥΝΟ ΠΕΤΡΟΥ Ζ. ΓΙΑΛΛΟΥΡΟΥ
2017-02-05 08:00 - 10:00 | ΕΚΚΛΗΣΙΑ ΠΑΝΑΓΙΑΣ ΦΑΝΕΡΩΜΕΝΗΣ, ΛΕΥΚΩΣΙΑ, ΛΕΥΚΩΣΙΑ, Cyprus
Συμπληρώνονται φέτος, 61 χρόνια από την θυσία του Ήρωα του Απελευθερωτικού Αγώνα της ΕΟΚΑ 1955-59,
Πέτρου Ζ. Γιάλλουρου,
ο οποίος φονεύθηκε από Άγγλους στις 7 Φεβρουαρίου 1956 στην Αμμόχωστο, κατά την διάρκεια μαχητικής διαδήλωσης την οποία καθοδηγούσε.
Το ετήσιο εθνικοθρησκευτικό μνημόσυνο του Ήρωα θα τελεστεί την Κυριακή, 5 Φεβρουαρίου 2017, στην εκκλησία Παναγίας Φανερωμένης στη Λευκωσία.
Ομιλητής: O Πρόεδρος του Δημοκρατικού Συναγερμού, Αβέρωφ Νεοφύτου
Μετά το μνημόσυνο θα ακολουθήσει κατάθεση στεφάνων.
Εκ μέρους της οικογένειας του ήρωα
